Når Limfjordsløbet skydes i gang søndag formiddag i Hammer Bakker ved Vodskov, vil der blandt andre være 50 medlemmer af Aalborg Bloddonorkorps blandt løberne. Med sin deltagelse i løbet vil bloddonorkorpset sætte fokus på bloddonorsagen - og samtidig markere at årets internationale bloddonordag snart finder sted, nemlig den 14. juni. Bloddonorerne vil blandt andet bruge Limfjordsløbet som anledning til at uddele informationsmateriale om bloddonation og svare på spørgsmål fra interesserede. De håber, at de kan få flere til at melde sig som donorer. Hvert år trækker cirka 25.000 danske donorer sig tilbage, så der er hele tiden brug for nye kræfter, så sygehusene kan få det blod, de behøver. Lokalt i Nordjylland han man brug for, at cirka 1.500 nye donorer melder sig hvert år.

Opsummering:
Frivillige vil bruge Limfjordsløbet til at sætte fokus på bloddonation - og behovet for flere bloddonerer.